IFECมั่นใจมือดี‘มาริศวน์’ดูแลพลังงานทดแทน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — “มาริศวน์ ท่าราบ” มั่นใจศักยภาพ IFEC ลุยพลังงานทดแทน 
นายมาริศวน์ ท่าราบ กรรมการบริหาร บริษัท อินเตอร์ ฟาร์อีสท์ วิศวการ (IFEC) เปิดเผยว่า ได้รับมอบหมายให้ดูแลธุรกิจพลังงานทดแทน ซึ่งเป็นธุรกิจใหม่ของ IFEC และกำลังอยู่ในช่วงของการขยายงาน มั่นใจว่าประสบการณ์ของนายมาริศวน์จะช่วยสนับสนุนธุรกิจของ IFEC ได้
ทั้งนี้ ที่ผ่านมามีความสนใจธุรกิจพลังงาน ทดแทน โดยศึกษามาเป็นระยะเวลาหนึ่ง กระทั่งได้หารือกับผู้บริหาร IFEC ที่มีแนวคิดด้านพลังงานทดแทนที่ใกล้เคียงกัน จึงตัดสินใจเข้ามาดูแลธุรกิจนี้ให้กับ IFEC 
นายมาริศวน์ กล่าวว่า มาจากวงการด้านการเงินและการลงทุน และเห็นว่าธุรกิจพลังงานทดแทนเป็นความท้าทายของประเทศไทย ซึ่งหลายๆ ประเทศได้รุกหนักในเรื่องนี้ เช่น แถบยุโรป มีเป้าหมายให้พลังงานทดแทนมีอัตราส่วนถึง 20% ของพลังงานที่ใช้ใน 1020 ปีข้างหน้า ขณะที่ประเทศไทยยังมีจำนวนไม่มาก แต่มีแนวโน้มมากขึ้นเรื่อยๆ จึงเป็นความท้าทายของตัวเอง IFEC และประเทศไทย
“ศักยภาพของ IFEC พิจารณาจากฐานะการเงิน ทุนจดทะเบียนกว่า 400 ล้านบาท และอัตราส่วนหนี้สินต่อทุนที่ต่ำเพียง 0.5 เท่า ขณะที่อัตราการเติบโตของกำไรอย่างสม่ำเสมอ เชื่อว่าจะรองรับการขยายไปสู่ธุรกิจพลังงานทดแทนได้อย่างดี ต้องยอมรับว่าธุรกิจพลังงานมีความน่าสนใจ มาก โดยเฉพาะผลตอบแทนจากการลงทุน (IRR) สูงถึง 1218% เป็นระดับที่สูงมาก” นายมาริศวน์ กล่าว
นอกจากนี้ IFEC ยังมีพันธมิตรไต้หวัน หลังจากเข้าลงทุนในบริษัท อินฟินิทกรีน ผลิตไฟฟ้าพลังแสงอาทิตย์ สัดส่วนถือหุ้น 17% โดยซื้อหุ้นจากกลุ่มไต้หวัน คาดว่าการก่อสร้างโรงไฟฟ้าพลังแสงอาทิตย์จะแล้วเสร็จและขายไฟฟ้าได้ภายในปีนี้